Adams Evalds Felkerzambs
Adams Evalds Felkerzambs (poļu: Adam Ewald Felkerzamb; dzimis 1734. gada 25. maijā, miris 1794. gada 23. februārī) bija Žečpospolitas valsts darbinieks no Felkerzāmu dzimtas, pēdējais Inflantijas vaivads no 1790. līdz 1794. gadam, karaļa Staņislava Poņatovska kambarsulainis. Pirms vaivada pienākumu pildīšanas bija Vitebskas kastelāns no 1787. līdz 1790. gadam. Piedalījās Četrgadu Sejma (1788 - 1792) darbā.